42-årige Vivi Schmidt fra Ringe havde planer om selv at stå for maden og holde sine børns konfirmation hjemme i det lille bondehus på Gestelevvej, men så kom kræftsygdommen uigenkaldeligt tilbage. Nu beder hun om hjælp til at give sine tvillinger en god fest.

Annonce

Ringe: Vivi Schmidt er hårdt ramt af kræft. Sygdommen tærer på kræfterne, og en nylig nyreoperation sidder stadig i kroppen. Tirsdag satte hun sig alligevel bag rattet og begyndte turen Fyn rundt for at aflevere en appel til en række fynske feststeder, hvor hun beder om hjælp til at give sine børn en god konfirmationsfest. Bare en enkelt dag, hvor fokus er 100 procent på dem. - En enkelt dag, hvor de ikke skulle tænke på mig. Det ville betyde alt for mig, siger hun. Egentlig var planen, at hun selv skulle stå for maden, og konfirmationen skulle holdes i hjemlige rammer på Gestelevvej. Dels af økonomiske årsager, men også fordi det var sådan, familien syntes, det skulle være. Men kræftsygdommen slår hårdt. Nytårsaften faldt Vivi Schmidt om på badeværelsesgulvet, for kræften havde bredt sig til hjernen. Og nu må konfirmationsplanerne laves om. Historien tager sin begyndelse tilbage i 2008.

Lægen sagde: "Vi kan se, der er noget, der er begyndt at gro", og så blev der ellers bare remset op. Denne melding var alligevel den værste. For jeg var fuldstændig uforberedt. Vivi Schmidt

Annonce

Brystkræft spredte sig

Her fik Vivi Schmidt konstateret brystkræft og kom i behandling i et år med både kemo og stråler. Meldingen var, at hun havde gode chancer for at blive rask. Og der var da heller ikke noget, der tydede på andet ved de efterfølgende kontroller, som stod på løbende over fem år. En måned før den allersidste kontrol brækkede Vivi Schmidt kravebenet. Det skete en nat, hvor hun havde ligget forkert. Efter mange undersøgelser stod det klart, at der var metastaser (spredninger, red.) fra brystkræften i knoglen, og den måtte fjernes. - Selvfølgelig var jeg i chok. Jeg troede, at det var væk, og jeg snart skulle meldes helt rask, fortæller hun. Herefter fulgte en strålebehandling. Og fordi området var afgrænset, var udsigterne gode. Vivi Schmidt havde samtidig nok at se til på hjemmefronten med en skilsmisse i 2010. Hun var derfor blevet alene med tre børn. Og den læreruddannelse, hun var ved at tage, måtte delvist sættes på standby på grund af sygdommen.

Annonce

Faldt om på badeværelset

Siden 2013 har Vivi Schmidt har fået CT-scannet kroppen hvert halve år, og alt har set fint ud. Men i maj 2016 opdagede lægerne metastaser adskillige steder. Både i lever, nyrer, binyrer, i lårbensknogle, i bækkenet og den ene ankel. I juni startede hun på kemobehandling. - Lægen sagde: "Vi kan se, der er noget, der er begyndt at gro", og så blev der ellers bare remset op. Denne melding var alligevel den værste. For jeg var fuldstændig uforberedt. Alt havde set fint ud, og nu var det bare over det hele. Det er første gang, jeg er brudt sammen inde ved lægen, fortæller hun. Nytårsaften 2016 kulminerede sygdomsforløbet, da Vivi Schmidt faldt om hjemme på badeværelsesgulvet. Heldigvis stod døren åben, så hendes veninde, hun skulle holde nytår sammen med, kunne komme ind til hende. På hospitalet får hun efterfølgende scannet hovedet. - De siger, det er for at se, om jeg har fået en hjernerystelse, men efterfølgende kan jeg godt se, at de allerede har haft en mistanke. For de stillede en masse spørgsmål omkring dobbeltsyn, ondt i armene osv., som jeg kunne svare bekræftende på, siger hun. Der var metastaser i hjernen. De kan ikke opereres væk, og Vivi Scmidt har nu været igennem 10 helhjernestrålebehandlinger, som er den maksimale dosis. Siden har hun ikke modtaget behandling. Kroppen har haft brug for en pause. Men planen er, at hun skal starte op på en ny slags kemo inden længe.

Annonce

Konfirmationsdrøm brast